Stuepiken Lilly Nilsen er lei av all sladringen blant de ansatte på pauserommet. Det snakkes blant annet om at vikaren på Cæsarions Hage, Ylva, har hatt sex med Jens August. Strømsgodset-spilleren Petter «Panna» Pettersen skal sjekke inn på hotellet. Lilly får ikke rengjort rommet fordi hun har en avtale om å ha sex med Jens August. Når hun i tillegg gir den nøtteallergiske fotballspilleren skjokolade med nøtter, ender det opp med at hun får sparken, men Pelle overbeviser Eva om at Lilly bør få jobben tilbake, noe hun etterhvert får, men hun fortsetter å jobbe tregt. Måne maser på Albert for å få aksjer i konsernet, men Albert sier han er for ung. Eva derimot mener han bør gi ham noen aksjer. Vanessa mener Monica ikke har tid til henne lenger. Måne fyller 17 år, og av Albert får han sykkel og noen av aksjene etter Arnfinn. Albert forteller Måne at han kun har råderett over dem i et halvt år, og at samtidig må slutte å jobbe for Jens August. Både Måne og Julie spør Jens August om han hadde noe med Storms svindel å gjøre, men han nekter. De er skeptiske til om han snakker sant fordi Storm har holdt seg unna familien og begynte å jobbe for Arnfinn. Vanessa prøver å få med seg Monica på shopping, men Monica har ikke tid. Runa og Vanessa arrangerer overraskelsesfest til Måne hjemme hos Runa. Storm er invitert, men må jobbe med en viktig kontrakt. På slutten av festen oppdager Måne at Storms pc står åpen, og ringer Jens August. Sammen redigerer de på kontrakten.